b'\n_START_ARTICLE_\nEstasyon ng Monumento ng LRT\n_START_SECTION_\nMga kalapit na pook-palatandaan\n_START_PARAGRAPH_\nMaliban sa Bilog ng Monumento, ang estasyong ito ay malapit din sa mga kilalang gusaling pamilihan at sentrong pamilihan tulad ng Victory Central Mall, Araneta Square Mall, Puregold Monumento, at Parco Supermarket. Ilan pa sa mga lugar na malapit dito ay ang Our Lady of Grace Shrine, Pampublikong Aklatan ng Lungsod ng Caloocan, at Malabon Zoo. Ilan sa mga paaralan na matatagpuan sa paligid ng estasyon ay Manila Central University, De La Salle Araneta University, University of the East Caloocan, St. Gabriel Academy, Philippine Cultural College Annex at Caloocan City Science High School.\n_START_SECTION_\nMga kawing pampanlalakbay\n_START_PARAGRAPH_\nNagsisilbi ang estasyon bilang terminal at transfer point para sa ilang ruta ng bus at dyipni na naglilingkod sa mga lungsod ng Caloocan, Malabon, Navotas at Valenzuela sa pamamagitan ng Daang Samson at Lansangang MacArthur. May mga sariling bus terminal ang mga panlalawigang kompanya ng bus sa labas ng estasyon tulad ng Victory Liner, Baliwag Transit at RJ Express._NEWLINE_May panukala noon na idudugtong ang Sistema ng Pangkalakhang Riles Panlulan ng Maynila (MRT-3) sa Monumento, na magbubunga sa pagiging transfer point ng Estasyong Monumento sa pagitan ng LRT-1 at MRT-3. Subalit hindi itinuloy ang mga panukalang ito sa kagustuhan ng isang karugtong ng LRT-1 patungong North Avenue sa parehong ruta ng nakaraang panukala ng MRT-3.'